รัฐบาลไทย-ข่าวทำเนียบรัฐบาล-ผู้ว่าฯ สงขลา สั่งการฝ่ายปกครองอำเภอรัตภูมิ บูรณาการร่วมกับเจ้าหน้าที่ตำรวจ ลงพื้นที่ตรวจสอบปั๊มน้ำมันร้าง ริมถนนสายเอเชีย หมายเลข 4 พบยาบ้าเกือบ 3 ล้านเม็ด
วันพุธที่ 13 มีนาคม 2567
13/03/2567
ผู้ว่าฯ สงขลา สั่งการฝ่ายปกครองอําเภอรัตภูมิ บูรณาการร่วมกับเจ้าหน้าที่ตํารวจ ลงพื้นที่ตรวจสอบปั๊มน้ํามันร้าง ริมถนนสายเอเชีย หมายเลข 4 พบยาบ้าเกือบ 3 ล้านเม็ด
ผู้ว่าฯ สงขลา สั่งการฝ่ายปกครองอําเภอรัตภูมิ บูรณาการร่วมกับเจ้าหน้าที่ตํารวจ ลงพื้นที่ตรวจสอบปั๊มน้ํามันร้าง ริมถนนสายเอเชีย หมายเลข 4 พบยาบ้าเกือบ 3 ล้านเม็ด เน้นย้ํา เจ้าหน้าที่ฝ่ายปกครองบูรณาการทุกภาคส่วน ยกระดับความเข้มข้น Re X-Ray ในพื้นที่
วันนี้ (13 มี.ค. 67) นายสมนึก พรหมเขียว ผู้ว่าราชการจังหวัดสงขลา ได้เปิดเผยถึงปฏิบัติการจับกุมยาเสพติดในพื้นที่อําเภอรัตภูมิ จังหวัดสงขลา โดยนางสาววิไลลักษณ์ เรืองผล นายอําเภอรัตภูมิ และเจ้าหน้าที่ฝ่ายปกครอง ได้บูรณาการร่วมกับเจ้าหน้าที่ตํารวจ นําโดย พ.ต.อ.พิชัย กิระวานิช รองผู้บังคับการตํารวจภูธรจังหวัดสงขลา และ พ.ต.อ. สุรเชษฐ์ สุวรรณนพมาศ ผู้กํากับการสถานีตํารวจภูธรรัตภูมิ เจ้าหน้าที่ตํารวจชุด กก.สส.3, บก.สส.ภ.9, ชุดสืบสวน ภ.จว.สงขลา, ชปส.ภ.จว.สงขลา ตํารวจทางหลวง บก.ตชด.ภ.4 และเจ้าหน้าที่ตํารวจชุด ชปส.ภ.9 ร่วมกันทําการตรวจยึดยาเสพติด รวมทั้งหมด 2,938,000 เม็ด บริเวณถนนสายเอเชีย หมายเลข 4 (จากสี่แยกคูหา มุ่งหน้าไป จ.พัทลุง) บริเวณปั๊มน้ํามันร้าง ม.12 ต.คูหาใต้ อ.รัตนภูมิ จ.สงขลา ซึ่ง ณ ขณะนี้นําของกลางมาตรวจนับ และเก็บตัวอย่าง DNA ที่ สภ.รัตภูมิแล้ว เพื่อบันทึกการตรวจยึด และส่งของกลางทั้งหมดให้พนักงานสืบสวน สภ.รัตภูมิ เพื่อดําเนินการตามกฎหมาย และได้สั่งการให้เร่งขยายผลเพื่อนําตัวผู้กระทําความผิดมาดําเนินคดีต่อไป
นายสมนึก พรหมเขียว ผู้ว่าราชการจังหวัดสงขลา กล่าวว่า จังหวัดสงขลาได้ดําเนินการขับเคลื่อนตามนโยบายของกระทรวงมหาดไทยในการจัดระเบียบสังคม ปราบปรามผู้มีอิทธิพล และการป้องกันแก้ไขปัญหายาเสพติด ซึ่งที่ผ่านมาจังหวัดสงขลาได้บูรณาการทุกภาคส่วนดําเนินมาตรการเข้มงวดกวดขันเกี่ยวกับยาเสพติดและสิ่งผิดกฎหมายทุกชนิดอย่างจริงจังและต่อเนื่อง โดยล่าสุดตนได้มอบหมายให้นางสาววิไลลักษณ์ เรืองผล นายอําเภอรัตภูมิ นายอาทิตย์ สังธรรมรอด ปลัดอําเภอหัวหน้ากลุ่มงานบริหารงานปกครอง นําสมาชิกกองร้อยอาสารักษาดินแดนอําเภอรัตภูมิที่ 7 สารวัตรกํานันตําบลคูหาใต้ บูรณาการกําลังร่วมกับเจ้าหน้าที่ตํารวจสถานีตํารวจภูธรรัตภูมิ เจ้าหน้าที่ศูนย์พิสูจน์หลักฐาน 9 และหน่วยงานที่เกี่ยวข้องร่วมกัน ตรวจสอบข้อเท็จจริงซึ่งได้รับแจ้งจากนายวุฒิชัย สุขขวัญ ผู้ใหญ่บ้านหมู่ที่ 12 ต.คูหาใต้ ว่า ขณะลาดตระเวนภายในหมู่บ้านบนถนนสายเอเชียฝั่งตรงข้ามปั๊มน้ํามันร้าง ได้สังเกตเห็นรถกระบะจอดอยู่ในปั๊มน้ํามันร้างริมถนนสายเอเชีย จึงได้ส่องไฟฉายไปดู ปรากฏว่ารถกระบะคันดังกล่าวได้รีบขับออกจากปั๊มร้างทันที
“จากการเข้าตรวจสอบพื้นที่ดังกล่าว พบกระสอบปุ๋ยจํานวน 32 กระสอบวางปะปนกันอยู่ บางกระสอบบรรจุขี้วัว และบางกระสอบมีวัตถุต้องสงสัยอัดแท่งอยู่ด้านใน เจ้าหน้าที่จึงได้ทําการตรวจสอบเพิ่มเติมปรากฏว่า พบกระสอบที่ภายในบรรจุยาเสพติด (ยาบ้า) มากถึง 10 กระสอบ นับรวมได้จํานวน 2,938,000 เม็ด มีมูลค่ากว่า 58 ล้านบาท ซึ่งนับว่าเป็นล็อตใหญ่อีกครั้งหนึ่งในรอบปีที่เจ้าหน้าที่ตรวจยึดได้ในพื้นที่จังหวัดสงขลา เบื้องต้นทางเจ้าหน้าที่ศูนย์พิสูจน์หลักฐาน 9 ได้ทําการตรวจสอบเก็บหลักฐานทั้งวัตถุพยานและหลักฐานทางนิติวิทยาศาสตร์ที่กระสอบยาบ้าและบริเวณโดยรอบเพื่อเป็นหลักฐานหาเบาะแสผู้กระทําผิด และเจ้าหน้าที่ได้นํายาบ้าไปเก็บไว้ที่สถานีตํารวจภูธรรัตภูมิ โดยยาบ้าล็อตนี้คาดว่าสายส่งยาบ้าจะลําเลียงมาวางไว้ยังจุดเกิดซึ่งเป็นจุดนัดพบ เพื่อรอให้กลุ่มผู้ค้ายาบ้าในจังหวัดสงขลามารับช่วงต่ออีกทอดหนึ่ง แต่พลาดถูกเจ้าหน้าที่พบก่อน ทั้งนี้ เจ้าหน้าที่จะเร่งสอบสวนขยายผลหาเบาะแสรถกระบะที่บรรทุกยาบ้าล็อตนี้มาส่งเพื่อจับกุมเครือข่ายค้ายาเสพติดกลุ่มนี้ต่อไป” นายสมนึกฯ กล่าว
นายสมนึก พรหมเขียว ผู้ว่าราชการจังหวัดสงขลา กล่าวทิ้งท้ายว่า จังหวัดสงขลาได้นํานโยบายของรัฐบาลและกระทรวงมหาดไทยมาขับเคลื่อนในพื้นที่เพื่อมุ่งขจัดยาเสพติดให้หมดไป โดยเฉพาะการพุ่งเป้า Re X-Ray พื้นที่ในทุกอําเภออย่างต่อเนื่อง เพื่อกวาดล้างยาเสพติดและสิ่งผิดกฎหมาย พร้อมได้กําชับให้เจ้าหน้าที่ฝ่ายปกครองยกระดับความเข้มข้นในการลาดตระเวนอย่างต่อเนื่อง ซึ่งจังหวัดสงขลาได้บูรณาการทุกภาคส่วนเพื่อเพิ่มความเข้มข้นเสาะหายาเสพติดที่อาจถูกซุกซ่อนอยู่ พร้อมขยายผลนําไปสู่การตัดวงจรยาเสพติด เพื่อให้สังคมมีความสงบเรียบร้อย เกิดสวัสดิภาพ ความปลอดภัยในชีวิตและทรัพย์สินของพี่น้องประชาชน เป็นสังคมที่น่าอยู่ ทั้งนี้ หากพี่น้องประชาชนมีเบาะแสการกระทําความผิดเกี่ยวกับยาเสพติด และการกระทําความผิดทุกประเภท หรือเหตุสร้างความเดือดร้อนรําคาญ ขอให้แจ้งมายังสายด่วนศูนย์ดํารงธรรม โทร. 1567 ตลอด 24 ชั่วโมง
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข #SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood